CELEX: 31991L0673
Language: lt
Date: 693100800000
Title: 1991 m. gruodžio 19 d. Tarybos direktyva iš dalies keičianti Direktyvą 69/169/EEB siekiant pratęsti Danijai ir Airijai suteiktų išimčių, susijusių su keliautojams taikomomis lengvatomis, galiojimą bei jas iš dalies pakeisti

Svarbus teisinis pranešimas

|

31991L0673

Oficialusis leidinys L 373 , 31/12/1991 p. 0033 - 0033 specialusis leidimas suomių kalba: skyrius 9 tomas 2 p. 0031  specialusis leidimas švedų kalba: skyrius 9 tomas 2 p. 0031 

		Tarybos direktyva1991 m. gruodžio 19 d.iš dalies keičianti Direktyvą 69/169/EEB siekiant pratęsti Danijai ir Airijai suteiktų išimčių, susijusių su keliautojams taikomomis lengvatomis, galiojimą bei jas iš dalies pakeisti(91/673/EEB)EUROPOS BENDRIJŲ TARYBA,atsižvelgdama į Europos bendrijos steigimo sutartį, ypač į jos 99 straipsnį,atsižvelgdama į Komisijos pasiūlymą,atsižvelgdama į Europos Parlamento nuomonę [1],atsižvelgdama į Ekonomikos ir socialinių reikalų komiteto nuomonę [2],kadangi iki 1991 m. gruodžio 31 d. Danijos Karalystė ir Airija turi teisę Direktyvos 69/169/EEB [3] su paskutiniais pakeitimais, padarytais Direktyva 91/191/EEB [4], nuostatoms taikyti išimtis dėl bendrų lengvatų dydžių taikymo;kadangi minėtos išimtys turi būti taikomos atsižvelgiant į Sutarties 8a straipsnį, kuriame vidaus rinka apibrėžiama kaip vidaus sienų neturinti erdvė, kurioje užtikrinamas laisvas prekių, asmenų, paslaugų ir kapitalo judėjimas, ir kuriame teigiama, kad ši rinka turi būti palaipsniui sukurta iki 1992 m. gruodžio 31 d.;kadangi neatidėliojamas minėtų išimčių panaikinimas gali sukelti ekonominių sunkumų Danijos Karalystei ir Airijai; kadangi dėl to jų taikymas turėtų būti pratęstas (Airijos atveju pakeista forma) iki 1992 m. gruodžio 31 d.,PRIĖMĖ ŠIĄ DIREKTYVĄ:1 straipsnisDirektyva 69/169/EEB iš dalies keičiama taip:1) 7b straipsnio 1 dalies b punkte "95 ekiu" pakeičiama į "150 ekiu";2) 7c straipsnyje "1991 m. gruodžio 31 d." pakeičiama į "1992 m. gruodžio 31 d.";3) 7d straipsnis pakeičiamas taip:"7d straipsnisNepaisant 2 straipsnio 1 dalies ir laikantis joje nustatytų apribojimų, Airijai iki 1992 m. gruodžio 31 d. visiems į Airiją keliaujantiems asmenims leidžiama taikyti 30 litrų kiekybinį apribojimą alui.Nepaisant 2 straipsnio 1 dalies, 4 straipsnio 1 dalies ir 7b straipsnio 1 dalies b punkto, Airijai iki 1992 m. gruodžio 31 d. leidžiama taikyti toliau nurodytus apribojimus atitinkamų prekių, kurias įveža už Airijos ribų trumpiau nei 24 valandas išbuvę keliaujantys Airijos gyventojai, importui:a) Bendrijos keliautojams: 175 ekiu, bet vieneto vertė negali būti didesnė kaip 110 ekiu;b) 15 litrų alui."2 straipsnis1. Valstybės narės priima įstatymus ir kitus teisės aktus, kurie, įsigalioję iki 1992 m. sausio 1 d., įgyvendina šią direktyvą.Valstybės narės, tvirtindamos pirmoje pastraipoje nurodytas priemones, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo būdus nustato valstybės narės.2. Valstybės narės pateikia Komisijai šios direktyvos taikymo srityje priimtų vidaus teisės aktų pagrindinių nuostatų tekstus.3 straipsnisŠi direktyva skirta valstybėms narėms.Priimta Briuselyje, 1991 m. gruodžio 19 d.Tarybos varduPirmininkasP. Dankert[1] 1991 m. gruodžio 10 d. pateikta nuomonė (dar nepaskelbta Oficialiajame leidinyje).[2] 1991 m. gruodžio 17 d. pateikta nuomonė (dar nepaskelbta Oficialiajame leidinyje).[3] OL L 133, 1969 6 4, p. 6.[4] OL L 94, 1991 4 16, p. 24.--------------------------------------------------